OpenLLM-France/wikimedia huggingface dataset:
# Echium sabulicola

Echium sabulicola :
| Echium sabulicola ||
| Classifica scentifica ||
| Regnu | Plantae |
| Divisioni | Tracheophyta |
| Sottudivisioni | Spermatophytes |
| Ordini | Boraginales |
| Famiglia | Boraginaceae |
| Genaru | Echium |
| Nomu binuminali ||
| Echium sabulicola Carl Linnaeus, 1753 ||
Echium sabulicola hè una spezia di pianta chì faci parti di a famiglia di i Boraginaceae.

## Discrizzioni

Echium sabulicola hè una pianta arbacea vivaci appartinendu à a famiglia di i Boraginaceae. Si caratterizeghja da a so taglia media, aghjunghjendu di regula 30 à 60 centimi d'altezza. I so casci sò stretti, lungarini è cuparti di pela rozi. I fiora di 'ssa spezia sò ragruppati in gaspi densi è prisentani un culori turchinu vivu, ciò chì i rendi mori attraenti.

## Ripartizioni

'Ssa spezia hè endemica di i righjoni mediterranii, par u più prisenti in l'isuli Canarii, in particulari annantu à l'isula di Fuerteventura. Omu a trova ancu in certi parti di l'Africa subrana, in particulari à u Maroccu. Echium sabulicola prifirisci l'ambienti aridi è rinosi, tali i duni custieri è i zoni disertichi.
Echium sabulicola hè prisenti in Corsica.

## Biulugia

Echium sabulicola hè una pianta adatta à i cundizioni ambiintali difficiuli. Pussedi radichi fondi chì li parmettini di coglia l'acqua nicissaria in i terri aridi. 'Ssa spezia fiurisci par u più di branu è d'istatina, attirendu numarosi insetti inamacatori tali l'abbi è i sbarabattuli. I graneddi di 'ssa pianta sò spargugliati da u ventu, ciò chì favurisci a so prupagazioni in u so ambienti naturali.

## Tassunumia

Echium sabulicola hè stata discritta par a prima volta da u butanistu francesu René Louiche Desfontaines in u 1798. Apparteni à u genaru Echium, chì ragruppa parechji altri spezii di pianti à fiora. Frà i sinonimi evintuali di 'ssa spezia, a parsona pò cità Echium fastuosum è Echium webbii.

## Cunsirvazioni

Echium sabulicola hè cunsidarata com'è una spezia vulnerevuli par via di a so distribuzioni limitata è di a distruzzioni di u so ambienti naturali. L'attività umani, tali l'urbanisazioni è u turisimu, ani un impattu negativu annantu à 'ssa pianta. I misuri di cunsirvazioni sò nicissarii par prisirvà 'ssa spezia, in particulari a prutizzioni di i so ambienti naturali è a sinsibilisazioni di u publicu à a so impurtanza eculogica.

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ Jeanmonod & Gamisans (2013).

## Altri prugetti

* Echium sabulicola annantu à Wikimedia Commons.
# Eculugia

L'eculugia, ecolugia o ecologia hè a scenza chi studieghja l'essari viventi in i so mezi e i so intirazzioni.
I principalli disciplini di l'eculugia sò:
* l'ecufisiulugia
* l'eculugia di i pupulazioni
* a sineculugia
* u studiu di l'ecusistemi ;
* l'eculugia glubala
* l'ecunumia di l'ambienti
# 10 di dicembre

U 10 di dicembre hè u 344esimu ghjornu (u 345esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Rumaricu. Santa Eulalia di Merida.
Rumaricu era un signoru francu à u serviziu di u rè d'Austrasia, issu regnu orientale di a Gallia. Hà abbandunatu u mistieru di l'arme per fassi frate à Luzzovium, (l'attuale Luxeuil-les-Bains in u dipartimentu di a Haute-Saône), in u munasteru chì San Culumbanu venia di creà.
Rumaricu era pruprietariu di terre in a muntagna di e Vosges. Cù u so amicu Santu Amatu, ci fece dui cunventi, unu in un locu chì hà pigliatu u so nome: Montis Romarici, duv'ella hè nata a cità di Remiremont. Hè mortu in issu munasteru l'8 dicembre di l'annu 653.
Etimolugia: da u germ. "hrod" (gloria), "mar" (rinomina) è "ric" (putente).
Nomi: Maric, Romanic, Romarich, Romary, Romarico, Rumaricu.
I Spagnoli anu assai fede per duie giovane martire, duie zitelle di listessu nome: Eulalia di Barcellona, festighjata u 12 ferraghju, è Eulalia di Merida. Serebbi di ista ultima chì Prudenziu, u famosu puetu di lingua latina, hà scrittu:
"Mai, nisuna criatura umana, ebbe tanti doni, tanta grazia, tanta bellezza. I dodeci inverni è i tredeci verani ch'ella passò nantu à ista terra, fù cum'è una strangera in istu mondu. Mai volse sente parlà di lettu nuzziale: a so persona appartenia à Ghjesù Cristu. Mai ebbe gustu à i ghjochi di e zitelle di a so età. Avia in orrore i delizii ammoglianti, u dolce parfume di e rosule è e visture spampillante."
Quandu Dioclezianu dete ordine di persecutà i Cristiani, Eulalia volse avè l'onore di esse marturiata. I genitori, per francalla da a morte, a chjusenu in una torra. Eulalia riescì à cunvince a cameriera chì avia a chjave è, traminduie, si prisentonu davanti à u tribunale, sputendu in faccia à u ghjudice chì e cundannò à morte. U martiriu d'Eulaia fù longu. Lampata nantu à un legnaghju accesu, l'anu vista ingolle e fiare per ghjunghje più prestu à u latu di u Signore.
Etimolugia: da u gr. "eulalos" (chì parla bè).
Nomi: Eula, Eulalia, Eulalie, Lallie, Lia.
Paesi è cità: Merida, Lentini.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 10 di ghjennaghju

U 10 di ghjennaghju hè u 10u ghjornu di l'annu in u calendariu gregurianu. Restanu 355 ghjorni à a fine di l'annu (356 sì hè bisestile).

## Celebrazioni
### Santi

Santu Guglielmu.
Guglielmu era u figliolu di u conte di Niverni (l'attuale cità di Nevers) è u nipote di Petru u Rimitu chì predicò a prima Cruciata. Hè statu fattu vescu di Biturigi (l'attuale cità di Bourges (dipartimentu di u Cher) u 23 nuvembre 1200, è sceltu cum'è prutettore di l'Università di Parigi. Hè mortu u 18 ghjennaghju 1209. Hè statu vescu à casu. L'arcivescu di Parigi avia messu trè nomi in un scartellu postu nant'à l'altare. Dopu a messa ne surtì u nome di Guglielmu. In ottu anni di guvernu di a so dioccesi, i strazi ùn li manconu. I so canonichi li ne vulianu, chì Guglielmu tenia à ch'elli fussinu più credenti è menu suldai. E' po hè statu persecutatu da Filippu Augustu, rè di Francia, per via chì l'avia rimpruveratu d'avessi lasciatu a moglia per spusà a figliola di u duca di u Tirolu.
A' Guglielmu, i so più cari eranu i poveri, i prigiuneri è i malati abbandunati. Fece una vita tantu santa chì u papa u messe nant'à l'altari ottu anni dopu a so morte.
Etimolugia: da u germ. "wil" (vuluntà) è "helm" (prutezzione, elmu). A' u seculu IX, u nome Gugliemu - Wilhelm in alemanu, William in inglese, Guillaume in Francia - spartu soprattuttu da i Nurmani, era pupulare in tutta l'Europa. Hè statu quellu di una massa di persunagi celebri, cum'è Guglielmu u Cunquistadore, Guglielmu Tell (l'eroe di l'indipendenza elvetica), Villiam Shakespeare, ecc.
Casate: Guglielmi, Gugliermi, Guglielmini, Guglielmucci, Guglielmoni, Guglielmacci.
Paesi è cità: Bourges.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 10 di ghjugnu

U 10 di ghjugnu hè u 161esimu ghjornu (u 162esimu ghjornu s'è l'annata hè bisesta) di u calendariu gregorianu.

## Evenimenti

* 1940: L'abitanti d'Oradour sò massacrati da i SS.

## Morte

* -323: Lisandru Magnu.
* 2000: Hafez Al-Hassad, dirigente sirianu.

## Celebrazione
### I Santi

Santu Landericu.
Landericu era un vescu di Parigi à l'epica di Clodoveu Secondu. Hè mortu versu l'annu 656. Dicenu chì ghjè ellu chì averebbi creatu l'Hôtel-Dieu.
Pittori è scultori u riprisentanu cù una cofa in manu per via chì, un annu di carestia, hà datu pane à tutti i poveri.
In a so cattedrale, vulia chì ugnunu fussi assai rispettosu. Dopu mortu, hà vistu, da u celu, u so anzianu sacristanu chì ghjucava à piripì in chjesa. Hè falatu è l'hà datu una frusta tantu sulenne chì e staffilate l'anu marcatu pè u sempre.
Etimolugia: da u germanicu "land" (paese) è "ric" (putente).
Casate: Landry. I Landry di Corsica sò ghjunti versu u 1760 venendu da a Sguizzera. U più celebre di a famiglia, è l'ultimu à purtà issa casata, hè Adolfu Landry (1874-1956), deputatu è ministru, autore di una legge per dà allocazioni à e famiglie numerose.
Nomi: Landeric, Landerich, Landerico, Landericu, Landri, Landru, Landry.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 10 d'aostu

U 10 d'aostu hè u 222esimu ghjornu (u 223esimu ghjornu s'è l'annata hè bisesta) di u calendariu gregorianu. U 10 aostu hè dinò u ghjornu di a San Larenzu.
Hè mintuvatu in u pruverbiu:

## Celebrazione
### Feste

* u 10 aostu hè u ghjornu di a festa di Campu
è dinò di u paesi di I Peri ind'a Gravona. Ci si trova una cunfraternita didicata à San Larenzu (Sà Darenti, prununcia lucali).

### I Santi

Santu Lurenzu.
Lurenzu hè statu scapatu in Roma u 10 agostu di l'annu 258. Trè ghjorni nanzu, l'imperatore Valerianu avia fattu scapà u papa Sistu Secondu è sei diacuni per via ch'elli facianu ceremonie secrete in un cimiteriu. Ci era un settesimu diacunu chì si chjamava Lurenzu è ghjera tesurieru di issu gruppu di Cristiani. Li dettenu quattru ghjorni per ch'ellu porti u tesoru di a so chjesa.
Vultò u quartu ghjornu cù unipochi di stroppii: "Eccu e nostre ricchezze. Dite à l'imperatore ch'ellu ne abbia cura, chì ùn seremu più quì per aiutalli".
A legenda dice chì Lurenzu era statu cundannatu à esse arrustitu vivu. U messenu nantu à una grande brasgera. E' ellu, una stonda dopu, averebbi dettu: "Vultatemi, chì, da un latu, sò abbastanza cottu".
Lurenzu fù, un tempu, u martiru u più celebre di a cristianità. A' u seculu quartu u celebravanu quant'è Petru è Paulu. Elli trè eranu i santi patroni di Roma, duv'ellu ci era, à u Medievu, 34 chjese in l'onore di Lurenzu.
Etimolugia: da u lat. "laurus" (lauru, legnudoru); o da "Laurentum", antica cità vicinu à Roma.
Casate: Lorenzi, Lorenzetti, Lorenzini, Lorenzoni, Renzi.
Nomi: Labhras, Labhruinn, Larrance, Lars, Lary, Laura, Laure, Laureano, Lauréat, Laureen, Laurel, Laurena, Laurence, Laurene, Laurens, Laurent, Laurentin, Laurentine, Laurenz, Laurenza, Laurenzu, Lauretta, Laurette, Lauriane, Laurianne, Lauridas, Laurie, Laurina, Lauritz, Laury, Lavr, Lavra, Lavrenti, Lavria, Lawrance, Lawrence, Lawry, Lawry, Lencho, Lewerentz, Löhr, Löns, Lora, Lorans, Loren, Lorentz, Lorenza, Lorenzo, Loretta, Lori, Lorin, Lorinda, Loritta, Lorna, Lorrie, Lortz, Lourens, Louwine, Louwra, Lurenza, Lurenzu, Oretta, Renske, Renzo, Rienzo, Zenzo.
Paesi è cità: Albe, Cuneo, Ancona, Chiavenna, Viterbo, Lugano, Norimberga. In Corsica: Ampriani, Belvedere, Bilia, Campu, Lama, Murzu, i Peri, u Petrosu, a Sarra di Fiumorbu, Tralonca, San Lurenzu di Vallerustie.
Pruverbii: San Lurenzu gran calura, Sant'Antone gran friddura, l'una è l'altra pocu dura.
Vucabulariu: E stelle cadente (in francese, "les étoiles filantes") sò dette in Corsica: e lagrime di San Lauru o di San Lurenzu.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 'Ndrangheta

A 'Ndrangheta hè un'organisazione criminale nata in u XIXe seculu in Calabria.
Hè cunstituata di 155 "famiglie" ò 'ndrine è di 5000 ò 6000 suldati. A so struttura hè sopratuttu fundata cù i legami di sangue. L'"allianze" trà e "famiglie" si facenu sopratuttu cù u matrimoniu. I legami chì adunniscenu e famiglie sò assai forti, ciò chi face chì ùn ci sibbii micca traditore.

## I gradi

* Vangelista: u gradu u più altu di a "famiglia", hà ghjuratu fideltà nant'à u vangelu.
* Santista: membru chì a riciutu a "santa", ricunnusciutu da i sò merti.
* Camorrista: capimachja lucale di qualchi picciotti d'onore ind'un paese o un carrughju.
* Picciotto d'onore: primu "veru" gradu di l'organisazione.

## Da vede dinò

* Anonima Sequestra
* Francescu Caviglioli
* Maffia Albanesa
* Omertà
* Stidda
# 10 di ferraghju

U 10 di ferraghju hè u 41èsimu ghjornu di l'annu in u calendariu gregurianu. Rèstanu 324 ghjorni à a fine di l'annu (325 sì hè bisestile).

## Morti

- 1923: Wilhelm Conrad Röntgen, fìsicu tedescu.

## Celebrazioni
### Santi

Santa Sculastica.
Sculastica hè a surella di San Benedettu. Nata in Norcia, hè morta vicinu à Monte Cassino u 10 ferraghju di l'annu 543.
Quandu Benedettu fece u famosu munasteru di Monte Cassino, Sculastica si ne vense in e vicinanze, decisa ancu ella à fà una vita santa.
U fratellu è a surella si scuntravanu una volta l'annu. Passavanu una ghjurnata inseme in una casa chì dipendia di l'abbazia, à po "à vedeci à l'annu dopu".
San Gregoriu Magnu conta chì, à u scontru di l'annu 543, Benedettu è Sculastica avianu fattu cena è u fratellu si appruntava à parte quandu Sculastica disse:
- O fratè, stemuci inseme sinu à dumaitina, vi ne pregu.
- Mancu ch'ella sia, o surè, ch'ellu m'accadi di ùn rientre à u munasteru!
Sculastica si mette à pianghje, è po cala u capu è prega.
In più bella, u celu si abbughja, principianu l'accendite, e tunate, è i rivocchi d'acqua. Si tuccavanu u celu cù a terra. Facianu certe sbuffulate di ventu chì paria ch'elle si avissinu da purtà a casa.
- Diu vi perdonghi, o surè - dice Benedettu - ma... ch'avite fattu?
- Aghju fattu chì aghju pregatu u Signore. Voi ùn mi state à sente, ellu sì. Ista sera ùn rientrerete micca à u cunventu.
E' cusì, Benedettu è Scolastica passonu a nuttata inseme à parlà di Diu è di i santi.
Trè ghjorni dopu, Benedettu era à u purtellu di a so cellula quand'ellu vide passà una culomba. Era l'anima di Sculastica chì si ne cullava in celu.
Benedettu fece interrà a surella in a tomba ch'ellu avia fattu preparà per ellu. Quattru anni dopu, a raghjunghjia.
Paesi è cità: Monte Cassino, Le Mans.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# "Weird Al" Yankovic

Alfred Matthew "Weird Al" Yankovic (California, 23 uttrovi 1959) hè un attore americanu.

## Biurafia

'Ssu artìculu hè in custruzzione. Pudete cuntribuisce à a so redazzione.
# 10 di maghju

U 10 di maghju hè u 130esimu ghjornu (u 131esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Sulennia
Sulennia era una pasturella chì campava à u seculu IX accantu à u capilocu di a tribù di i Bitturigi, l'attuale cità di Bourges, dipartimentu di u Cher.
Era fattia, graziosa, è bella cum'è un fiore. Giovani chì si ne eranu innamurati ci ne era tanti è più, ma ella avia decisu di cunservà a so virginità.
Un ghjornu ch'ella curava e so pecure è pregava, passò un cavalieru. Era un conte chì, maravigliatu da tanta bellezza, volse spusalla. Sulennia disse ch'ella avia fattu u votu di stassine filia, o piuttostu ch'ella avia digià un sposu, quassù, in Celu.
U conte andò à truvà i genitori è li fece valè l'onori è i vantaggi di un tal matrimoniiu par elli è pè a figliola. Ma Sulennia ùn volse sente nunda. Allora, u conte decise di rapilla. Un ghjornu ch'ella curava e so pecure, sola, a inguantò, a messe nantu à u so cavallu, è partì à galoppu serratu.
Sulennia era forte è si sbattia. Passendu nantu à un punticellu, casconu tramindui in fiume. Dicenu chì u cavallu fighjava u patrone ridichjulendu è chì, da nantu à l'arburi, l'ocelli scaccanavanu.
Vergugnosu è rabbiosu, u conte cacciò a sciabula è tagliò u capu à a giuvanotta. Era u 10 maghju di l'annu 880.
Etimolugia: da u lat. "solemnis" (sulenne).
Nomi: Solange, Solemnia, Solemnio, Solène, Solenne, Soline, Soulein, Soulène, Souline, Sulennia, Sulenniu.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 10 d'aprile

U 10 d'aprile hè u 100esimu ghjornu di l'annu (u 101$^u$ sì hè bisestile) in u calendariu gregurianu. Restanu 265 ghjorni à a fine di l'annu.

## Nascite

- Steven Seagal. - 2000: Percy Liza Espinoza, ghjucadore di pallò peruvianu.

## Morti

- 1841: Henry Sanfourche, militare.

## Celebrazioni
### Santi

Santu Micaellu .Santu Fulbertu.
Micaellu, dettu di "i Sanctis", era un cunfessore mortu in u 1625.
U nome Micaellu hè u listessu chè quellu di l'Arcanghjulu chì hà vintu à Satanassu: Michele.
Etimolugia casate è nomi: V. Michele (29 sittembre).
Fulbertu era un sapientone natu versu l'annu 960. In più di a teolugia, cunnuscia a fisica, l'astronumia, a medicina, a musica è a filosufia d'Aristote intrudutta in Europa da l'Arabi di Spagna. Di Fulbertu, dicianu ch'ellu era a rincarnazione di Socratu è di Platone.
Avia studiatu in Remi, l'attuale cità di Reims, cù Gerbertu. Quandu, l'annu 999, Gerbertu fù fattu papa (Silivestru Secondu), Fulbertu si ne andò in Roma cun ellu. Quattru anni è trenttottu ghjorni dopu, u papa morse è Fulbertu vultò in i so lochi. L'annu 1007 era elettu vescu di Chartres.
Era l'amicu è u cunsiglieru di Luigi Primu, dettu u Piu, figliolu di Ugu Capet, u fundadore di a monarchia francese. Tramindui eranu stati l'elevi di Gerbertu, in Remi.
Fulbertu fece di Chartres u primu centru culturale di a Gallia è decise a custruzzione di a famosa cattedrale dopu chì a prima fussi brusgiata in u 1021.
Hè mortu u 10 aprile 1029.
Etimolugia: da u germanicu "folc" (populu) è "bert" (spampillante).
Nomi: Fulbert, Fulberta, Fulberte, Fulbertu, Volbert, Volberte

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# Myosotis discolor

Myosotis discolor :
| Myosotis discolor ||
| Classifica scentifica ||
| Regnu | Plantae |
| Divisione | Tracheophyta |
| Sottudivisione | Spermatophytes |
| Ordine | Boraginales |
| Famiglia | Boraginaceae |
| Generu | Myosotis |
| Nome binuminale ||
| Myosotis discolor Christiaan Hendrik Persoon, 1797 ||
Myosotis discolor hè una spezia di pianta chì face parte di a famiglia di e Boraginaceae.

## Descrizzione

U Myosotis discolor hè una pianta erbacea vivace appartinendu à a famiglia di e Boraginaceae. Si caratterizeghja da e so fiurarelli turchini o viulini, ragruppati in infiuriscenze à forma di gaspe. E casce di 'ssa pianta sò di regula ovale è disposte di manera alterna longu à u picciolu. A so taglia varieghja trà 10 è 30 centimi d'altezza.

## Ripartizione

U Myosotis discolor hè originariu d'Europa, induv'ellu hè largamente spartu. Omu u trova per u più in e pratuline umite, l'arici di fureste è e zone padulose. 'Ssa pianta hè ancu prisente in certe rigione d'Asia è d'America suprana.
Myosotis discolor hè prisente in Corsica.

## Biolugia

U Myosotis discolor hè una pianta à fiuritura veraninca. E so fiori attiranu l'insetti inamacatori tali l'ape è e farfalle. I granelli di 'ssa pianta sò spergugliati da u ventu o traspurtate da l'animali. U Myosotis discolor hè una pianta rustica chì pò resiste à cundizione climatiche varie.

## Tassonumia

U Myosotis discolor appartene à u generu Myosotis, chì ragruppa numerose spezie di piante à fiori. Hè ancu cunnisciutu sottu u nome di Myosotis biculore. Frà i sinonimi di 'ssa pianta, omu pò cità Myosotis versicolor è Myosotis bicolor.

## Cunsirvazione

U Myosotis discolor hè una pianta relativamente cumuna è ùn hè micca cunsiderata cum'è essendu in priculu d'estinzione. Eppuru, a distruzzione di u so ambiente naturale per causa di l'urbanisazione è di l'agricultura intensiva pò custituisce una minaccia per a so sopravvivenza à longu andà. Hè dunque impurtante di prisirvà e zone induve 'ssa pianta cresce cù u fine di garantisce a so cunsirvazione.

## Riferimenti

* Jeanmonod D. & Gamisans J. (2013) Flora Corsica (2 ed), Edisud.

## Note

* ↑ Jeanmonod & Gamisans (2013).

## Altri prugetti

* Myosotis discolor annantu à Wikimedia Commons.
# Myosotis ramosissima

Myosotis ramosissima :
| Myosotis ramosissima ||
| Classifica scentifica ||
| Regnu | Plantae |
| Divisione | Tracheophyta |
| Sottudivisione | Spermatophytes |
| Ordine | Boraginales |
| Famiglia | Boraginaceae |
| Generu | Myosotis |
| Nome binuminale ||
| Myosotis ramosissima Christiaan Hendrik Persoon, 1797 ||
Myosotis ramosissima hè una spezia di pianta chì face parte di a famiglia di e Boraginaceae.

## Descrizzione

Myosotis ramosissima, ancu cunnisciuta sottu à u nome cumunu di myosotis ramosu, hè una pianta erbacea vivace appartinendu à a famiglia di e Boraginaceae. Si distingue da i so piccioli ramificati è e so fiurarelli turchini ragruppati in infiuriscenze. E casce di 'ssa spezia sò di regula lanceolate è disposte di manera alterna u longu di i piccioli.

## Ripartizione

Myosotis ramosissima hè originariu d'Europa, induv'ellu hè largamente spartu. Omu u trova per u più in e pratuline umite, i paduli è e zone buscose. 'Ssa pianta hà ancu statu introdutta in altre rigione di u mondu, in particulare in America suprana, induv'ella s'hè naturalizata in certe rigione.
Myosotis ramosissima hè prisente in Corsica.

## Biolugia

Myosotis ramosissima hè una pianta à fiuritura veraninca. E so fiori, d'un turchinu dillicatu, attiranu l'insetti inamacatori tali l'ape è e farfalle. I granelli di 'ssa pianta sò spergugliati da u ventu o per mezu di animali chì si strufenanu contru à i piccioli, permittendu cusì a prupagazione di a spezia.

## Tassonumia

U nome scentificu attuale di 'ssa pianta hè Myosotis ramosissima. Eppuru, esistenu dinù sinonimi imprudati per designà 'ssa spezia, tali Myosotis scorpioides var. ramosissima è Myosotis scorpioides subsp. ramosissima.

## Cunsirvazione

Myosotis ramosissima hè una spezia relativamente cumuna è ùn face micca l'ogettu di misure di cunsirvazione specifiche. Eppuru, cum'è per numerose piante, a distruzzione di u so ambiente naturale è a frammintazione di e pupulazione ponu custituisce una minaccia per a so sopravvivenza à longu andà. Hè dunque impurtante di prisirvà e zone umite è e pratuline induve 'ssa pianta si sviloppa cù u fine di garantisce a so perennità.

## Riferimenti

* Jeanmonod D. & Gamisans J. (2013) Flora Corsica (2 ed), Edisud.

## Note

* ↑ Jeanmonod & Gamisans (2013).

## Altri prugetti

* Myosotis ramosissima annantu à Wikimedia Commons.